Zápisnica z pedagogickej porady

Škola: Materská škola s VJM- Óvoda, Októbrová ul. 939/47, 92901 Dunajksá Streda
Dátum konania: 12. 05. 2026
Miesto konania: riaditeľňa
Prítomní: podľa prezenčnej listiny
Predsedajúci: riaditeľka materskej  školy
Zapisovateľ: Ildikó Kölesová Mgr.
Program zasadnutia:
1. Privítanie prítomných 
2. Voľba zapisovateľky zápisnice 
3. Kontrola plnenia uznesení 
4. Oboznámenie a schválenie prepracovaného školského vzdelávacieho programu
5. Organizácia športového týždňa a rozdelenie pedagogického dozoru 
6. Organizácia bábkového predstavenia – určenie termínu 
7. Organizácia Dňa detí – určenie zodpovednej osoby a programu 
8. Zisťovanie počtu detí počas letnej prevádzky MŠ 
9. Kontrola čerpania dovoleniek 
10. Organizácia rozlúčky s predškolákmi – určenie termínu
11. Diskusia 
1.Privítanie prítomných
Riaditeľka materskej školy privítala všetkých prítomných pedagogických zamestnancov a oboznámila ich s programom pedagogickej porady. Poďakovala zamestnancom za doterajšiu spoluprácu a aktívny prístup pri plnení pracovných úloh. 

2.Voľba zapisovateľky zápisnice
Za zapisovateľku zápisnice bola navrhnutá Ildikó Kölesová Mgr. 

3. Kontrola plnenia uznesení
Riaditeľka materskej školy oboznámila prítomných s plnením uznesení z predchádzajúcej pedagogickej porady. Všetky uložené úlohy boli splnené v stanovenom termíne a bez pripomienok. Pedagogickí zamestnanci boli informovaní o priebežnom plnení úloh a organizácii aktivít materskej školy.
Návrh uznesenia:
Pedagogická rada berie na vedomie kontrolu plnenia uznesení bez pripomienok.
 4. Oboznámenie a schválenie prepracovaného školského vzdelávacieho programu
Pedagogickí zamestnanci boli oboznámení s úpravami a doplnením školského vzdelávacieho programu podľa platnej legislatívy, a to podľa obsahu:
• základné identifikačné údaje školského vzdelávacieho programu,
• vymedzenie poslania školy, cieľov výchovy a vzdelávania a zamerania školy,
• charakteristika vlastného zamerania materskej školy,
• stupeň vzdelania dosiahnutý absolvovaním školského vzdelávacieho programu,
• dĺžka štúdia a formy výchovy a vzdelávania,
• učebné osnovy a plánovanie výchovno-vzdelávacej činnosti,
• vyučovací jazyk podľa § 12 školského zákona,
• systém podpory detí v súlade s princípmi inkluzívneho vzdelávania,
• pedagogická podpora v triede a individuálna podpora detí,
• spolupráca a podporné opatrenia,
• prevencia diskriminácie a segregácie,
• stratégia digitálnej transformácie vzdelávania,
• záznamy o revidovaní školského vzdelávacieho programu.
Návrh uznesenia:
Pedagogická rada schvaľuje prepracovaný školský vzdelávací program.

5. Organizácia športového týždňa a rozdelenie pedagogického dozoru
Bol prerokovaný program športového týždňa, jednotlivé športové a pohybové aktivity, ako aj zabezpečenie pedagogického dozoru počas podujatia. Zamestnanci boli oboznámení s priebehom programu, časovým harmonogramom a organizačným zabezpečením jednotlivých dní. Športový týždeň je určený pre deti plniace povinné predprimárne vzdelávanie a je zameraný na rozvoj pohybových schopností, spolupráce a zdravého životného štýlu.
Návrh uznesenia:
Pedagogická rada berie na vedomie a  schvaľuje organizáciu športového týždňa a rozdelenie pedagogického dozoru podľa pripraveného harmonogramu.

6. Organizácia bábkového predstavenia – určenie termínu
Bol dohodnutý termín bábkového predstavenia a prerokované organizačné zabezpečenie podujatia. Pedagogickí zamestnanci boli informovaní o priebehu predstavenia, zabezpečení priestorov a organizácii detí počas podujatia.
Návrh uznesenia:
Pedagogická rada berie na vedomie termín a organizáciu bábkového predstavenia.

7. Organizácia Dňa detí – určenie zodpovednej osoby a programu
Bol prerokovaný návrh programu ku Dňu detí, ktorý bude obsahovať športové súťaže, hudobno-pohybové aktivity, hry a spoločné aktivity pre deti. Bola určená zodpovedná osoba za koordináciu programu a organizačné zabezpečenie podujatia.
Návrh uznesenia:
Pedagogická rada berie na vedomie program Dňa detí a poveruje organizáciou určeného pedagogického zamestnanca.

8. Zisťovanie počtu detí počas letnej prevádzky MŠ
Pedagogickí zamestnanci dostali úlohu do 27. mája 2026 zistiť záujem rodičov o dochádzku detí do materskej školy počas letnej prevádzky v termíne od 1. júla do 14. augusta 2026. Získané údaje budú slúžiť na organizačné zabezpečenie prevádzky materskej školy počas letných mesiacov.
Návrh uznesenia:
Za splnenie úlohy zodpovedajú všetci pedagogickí zamestnanci.

9. Kontrola čerpania dovoleniek
Riaditeľka školy informovala pedagogických zamestnancov o stave čerpania dovoleniek. Zamestnanci boli vyzvaní, aby si premysleli plán čerpania dovoleniek počas mesiacov júl a august z dôvodu zabezpečenia plynulej prevádzky materskej školy počas letného obdobia.
Návrh uznesenia:
Pedagogická rada berie na vedomie kontrolu čerpania dovoleniek.

10. Organizácia rozlúčky s predškolákmi – určenie termínu
Bol prerokovaný program rozlúčky s predškolákmi, organizačné zabezpečenie podujatia a príprava kultúrneho programu detí. Zároveň bol stanovený termín konania rozlúčky a rozdelené jednotlivé organizačné úlohy medzi pedagogických zamestnancov.
Návrh uznesenia:
Pedagogická rada berie na vedomie termín a organizáciu rozlúčky s predškolákmi.

11. Diskusia
V diskusii boli prerokované aktuálne otázky súvisiace s činnosťou materskej školy, najmä prebiehajúceho zápisu detí do materskej školy. 

Zapísala: ........................................

